康城電影節︱熊黛林做王后瞓400年歷史古堡 歎到瞓着
2024年05月15日 14:01
東網電視
更多新聞短片
名模熊黛林依家正身在國際影壇盛事《第77屆康城電影節》活動上，今日（15日）佢以一襲芭比粉長裙現身，明艷照人。不過佢未出發先興奮，佢喺社交網上載咗現身紅地氈前嘅準備，不得不讚嘆美女嘅身心保養嘅重要性。
熊黛林指自己今次係獲品牌邀請出席康城電影節紅地氈，所以都食好住好。佢先帶大家嚟個room tour，介紹自己今次住間400年歷史古堡嘅「貴族房」，佢仲透露房中所有嘢都係全新古董，令佢覺得自己好似係「睡在城堡裏的王后」，極有氣派！佢又晒出紅地氈邀請函，之後又去食法國大餐，睇到網友流晒口水。
不過佢今次最大嘅準備，就係去到法國古堡做有400年歷史嘅spa。佢換上浴袍、頭巾被法國技師按摩，大讚體驗感超正，做完之後皮膚狀態都變得好好，難怪佢索顏上陣都一樣有煥然一新嘅Feel，仲話過程舒服到瞓着。